Aldanus
Aldanus, vulgo Aldan (Russice et Iacutice Алдан), flumen est in re publica Iacutia Foederationis Russicae. 2273 chiliometra patet. In iugo Palmario oritur, per planitiem montanam Aldanicam fluit et in Lenam fluvium effunditur. Aldani accolae maximi Timpton et Utschurus et Maia et Amga sunt. Per Maiam et Iudomam Maiae accolam iter a Lena ad Oceanum Pacificum fuit: nam ab initiis Iudomae tractus navium ad Uracum fluvium, in mare Ochotense se effundentem, ducebat. Tomtom urbs ad Aldanum sita est et Aldanus haud longe a valle fluminis.